கேள்வி: சூம்ர வம்சம் பற்றி விளக்கவும்.
பதில்: சூம்ர வம்சம் (Soomra dynasty) () என்பது தற்கால பாகிஸ்தான் சிந்து மாகாணம், பலுசிஸ்தான் மற்றும் இந்தியாவின் குஜராத் பகுதிகளை கி பி 1024 முதல் 1351 முடிய 327 ஆண்டுகள் ஆண்ட அரச குலமாகும். சூம்ர வம்சத்தினர் ராஜ்புத் குலத்தின் வழித்தோன்றல்கள் ஆவார். கஜினிப் பேரரசர் கஜினி முகமதுவின் மகன் சுல்தான் முதலாம் மசூத்திற்கு (ஆட்சிக் காலம் 1030-1040) எதிராக கிளர்ச்சி செய்து, கஜினிப் பேரரசின் சிந்துப் பகுதிகளைக் கைப்பற்றி ஆண்டவர்கள். பின்னர் இராஜபுத்திர குல சம்ம வம்சத்தவர்கள் கி பி 1351-இல் சூம்ர வம்சத்தவர்களை வென்று சிந்துப் பகுதிகளை கைப்பற்றி ஆண்டனர்.